อาชีวะพันธุ์ใหม่บัณฑิตพันธุ์ใหม่
ผ่านไปเกือบ 4 ปี หลังจากที่ พล.อ.ประยุทธ์ จันทร์โอชา นายกรัฐมนตรี ประกาศขับเคลื่อนเศรษฐกิจไทยด้วยนโยบาย ไทยแลนด์ 4.0 แต่ กระทรวงศึกษาธิการ ที่เป็นหัวใจสำคัญไม่ได้ขับเคลื่อนด้วย ผลสอบ โอเน็ตปี 2560 นักเรียนไทยทั้ง 3 ระดับ ป.6 ม.3 ม.6 สอบตกยก ประเทศ ป.6 ได้คะแนนเฉลี่ย 39.12 คะแนน ม.3 ได้คะแนนเฉลี่ย 32.28 คะแนน ม.6 ได้คะแนนเฉลี่ย 29.37 คะแนน แต่ รัฐมนตรีศึกษาฯ ก็ยังเฉย ไม่เห็นแสดงสปิริตรับผิดชอบอะไร ยังคงเป็นรัฐมนตรีศึกษาฯไปเรื่อยๆ,จนกระทั่งวันอังคาร เพิ่งมีข่าวดีว่า กระทรวงศึกษาฯจะผลิตอาชีวะและบัณฑิตพันธุ์ใหม่ เพื่อตอบโจทย์ ไทยแลนด์ 4.0 ไม่รู้สายไปหรือเปล่า รัฐบาล คสช.เหลือเวลาอีกเพียง 10 เดือน ก็จะมีการเลือกตั้งตามโรดแม็ปในเดือนกุมภาพันธ์ปีหน้าแล้ว,นพ.อุดม คชินทร รัฐมนตรีช่วยศึกษา ผู้รับผิดชอบโครงการได้ออกมาแถลงหลังประชุม ครม. ว่า ครม. เห็นชอบ โครงการผลิตอาชีวะพันธุ์ใหม่ ปี 2561–2565 และ บัณฑิตพันธุ์ใหม่ ปี 2561–2569 เพื่อสร้างกำลังคนที่มีสมรรถนะสูงสำหรับการขับเคลื่อนเศรษฐกิจเพื่ออนาคต (New Engine of Growth) ตามนโยบาย ไทยแลนด์ 4.0 และการปฏิรูปอุดมศึกษาไทย เมื่อเสร็จสิ้นโครงการ จะได้แรงงานพันธุ์ใหม่ 115,626 คน โดยใช้งบประมาณทั้งสิ้น 14,138 ล้านบาท ครม.อนุมัติงบปีแรกให้ 1,396 ล้านบาท,นพ.อุดม บอกว่า โครงการนี้ จะเริ่มตั้งแต่ปีการศึกษาในเดือนพฤษภาคมนี้ เพื่อตอบโจทย์ 3 ข้อ คือ 1.เป้าหมายประเทศ ยุทธศาสตร์ชาติ 20 ปี และนโยบายไทยแลนด์ 4.0 2.แก้ปัญหาการขาดแคลนช่างฝีมือ ช่างที่มีทักษะสูงและวิศวกร 3.ตอบโจทย์ภาคอุตสาหกรรมได้ ผลิตคนได้ตามความต้องการ จบแล้วทำงานได้เลย โดยไม่ต้องไปฝึกงานเพิ่ม,หลักสูตรนี้ เด็กต้องไปเรียนในสถานที่จริง 50% ของเวลาเรียน เพื่อให้ทำงานได้จริง เช่น หลักสูตร 4 ปี เรียน 2 ปี ฝึกงาน 2 ปี โดยอาจารย์ต้องไปอยู่ในสถานที่ฝึกงานด้วย เพื่อสอนจากประสบการณ์จริง ภาคเอกชน วิทยาลัย มหาวิทยาลัย จึงต้องร่วมกันทำหลักสูตรและประเมินผลร่วมกัน,โครงการนี้ มีมหาวิทยาลัยเข้าร่วม 20 แห่ง 235 หลักสูตร แบ่งเป็น หลักสูตรประกาศนียบัตร 120 หลักสูตร อบรมคนที่ทำงานอยู่แล้วเป็นเวลา 6 เดือน ถึง 1 ปี เพื่อเพิ่มสมรรถนะจำนวน 52,899 คน ระดับปริญญาตรี 123 หลักสูตร จำนวน 62,727 คน เด็กแต่ละคนจะได้รับทุนจากรัฐบาลหัวละ 120,000 บาทต่อคนต่อปี,ส่วน วิทยาลัยอาชีวะ จะสร้างคน 8,500 คนใน 5 ปี ที่ได้น้อยเพราะ มีวิทยาลัยอาชีวะ 400 แห่ง สมัครเข้าร่วม 60 แห่ง แต่ผ่านการคัดเลือกเพียง 27 แห่งเท่านั้น (สะท้อนถึงความล้มเหลวของอาชีว–ศึกษาไทย) โดยจะบังคับให้ปรับหลักสูตรเป็นสากล เช่น หลักสูตรระบบราง ช่างอากาศยาน หุ่นยนต์ โลจิสติกส์ เป็นต้น ส่วน วิทยาลัยอาชีวะที่เหลือ (373 แห่ง) เป็นหน้าที่ของกระทรวงศึกษาฯที่ต้องไปพัฒนาให้เข้มแข็งขึ้น,อ่านข่าวนี้แล้ว ผมทั้งดีใจและเศร้าใจ,ดีใจที่เห็น กระทรวงการศึกษาของชาติ ทำหน้าที่ของตัวเองเสียที เพื่อรองรับการพัฒนาประเทศให้เป็น ไทยแลนด์ 4.0 ที่ พล.อ.ประยุทธ์ นายกรัฐมนตรี ประกาศมาเกือบ 4 ปีแล้ว เพิ่งจะมาคิดทำในปีที่ 4 ผมได้ข่าววงในว่า โครงการนี้เป็นผลงานของ นพ.อุดม คชินทร รัฐมนตรีช่วย ที่เพิ่งแต่งตั้งเข้ามาทีหลัง,ที่เศร้าใจ ก็คือ กระทรวงศึกษาฯ ได้รับงบประมาณแผ่นดินสูงสุด ทุกปี ปีนี้ก็ได้รับงบไปกว่า 5.1 แสนล้านบาท มีมหาวิทยาลัยของรัฐ เกือบ 200 แห่ง วิทยาลัยอาชีวะ 400 แห่ง แต่มีมหาวิทยาลัยที่เข้าร่วมโครงการนี้เพียง 20 แห่ง และ วิทยาลัยอาชีวะที่ผ่านการคัดเลือกเพียง 27 แห่ง มันน่าเศร้าใจไหมละ,ผมหวังว่า โครงการสร้างบัณฑิตพันธุ์ใหม่ อาชีวะพันธุ์ใหม่ ของ กระทรวงศึกษาฯ จะประสบความสำเร็จ ไม่งั้น แรงงานต่างชาติพันธุ์ใหม่ จะเข้ามาเสียบแทนแน่นอน.,ลม เปลี่ยนทิศ
ผ่านไปเกือบ 4 ปี หลังจากที่ พล.อ.ประยุทธ์ จันทร์โอชา นายกรัฐมนตรี ประกาศขับเคลื่อนเศรษฐกิจไทยด้วยนโยบาย ไทยแลนด์ 4.0 
ประยุทธ์ จันทร์โอชา,อุดม คชินทร,ไทยแลนด์ 4.0,หมายเหตุประเทศไทย,ลม เปลี่ยนทิศ